《春日游仁园见壁间咏菊诗和其韵 其一》
清代·庞钟璐

简书无计定苍黄，赢得星星两鬓霜。缥缈堪寻蓬岛胜，绸缪且补苇城荒。

更期飞将从天降，可许颓波障海狂。惆怅苏台麋鹿走，何时重复吊真娘。

作者简介：（1822—1876）江苏常熟人，字宝生。道光二十七年一甲三名进士，授编修。太平天国运动时期，为督办江南团练大臣，又乞请曾国藩派兵保上海，然后规复苏常。光绪间官至刑部尚书。卒谥文恪。有《孔庙祀典考》、《古文辞》、《奏议》。